CELEX: 22003D0604
Language: el
Date: 2003-05-08 00:00:00
Title: 2003/604/ΕΚ: Απόφαση αριθ. 1/2003 του Συμβουλίου Σύνδεσης ΕΕ — Ρουμανίας, της 8ης Μαΐου 2003, που παρατείνει το σύστημα διπλού ελέγχου που καθιερώθηκε με την απόφαση αριθ. 3/2002 του συμβουλίου σύνδεσης για το χρονικό διάστημα από την ημερομηνία έναρξης ισχύος της παρούσας απόφασﾷς έως την ημερομηνία προσχώρησης της Ρουμανίας στην Ευρωπαϊκή Ένωση

Avis juridique important

|

22003D0604

2003/604/ΕΚ: Απόφαση αριθ. 1/2003 του Συμβουλίου Σύνδεσης ΕΕ — Ρουμανίας, της 8ης Μαΐου 2003, που παρατείνει το σύστημα διπλού ελέγχου που καθιερώθηκε με την απόφαση αριθ. 3/2002 του συμβουλίου σύνδεσης για το χρονικό διάστημα από την ημερομηνία έναρξης ισχύος της παρούσας απόφασﾷς έως την ημερομηνία προσχώρησης της Ρουμανίας στην Ευρωπαϊκή Ένωση  

Επίσημη Εφημερίδα αριθ. L 206 της 15/08/2003 σ. 0031 - 0031

Απόφαση αριθ. 1/2003 του Συμβουλίου Σύνδεσης ΕΕ - Ρουμανίαςτης 8ης Μαΐου 2003που παρατείνει το σύστημα διπλού ελέγχου που καθιερώθηκε με την απόφαση αριθ. 3/2002 του συμβουλίου σύνδεσης για το χρονικό διάστημα από την ημερομηνία έναρξης ισχύος της παρούσας απόφασης έως την ημερομηνία προσχώρησης της Ρουμανίας στην Ευρωπαϊκή Ένωση(2003/604/ΕΚ)ΤΟ ΣΥΜΒΟΥΛΙΟ ΣΥΝΔΕΣΗΣ,Εκτιμώντας τα ακόλουθα:(1) Η ομάδα επαφών που αναφέρεται στο άρθρο 11 του πρωτοκόλλου 2 της ευρωπαϊκής συμφωνίας για τη σύνδεση μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου(1), η οποία τέθηκε σε ισχύ την 1η Φεβρουαρίου 1995, συνήλθε στις 23 Οκτωβρίου 2002 και συμφώνησε να συστήσει στο συμβούλιο σύνδεσης, που συγκροτήθηκε με το άρθρο 106 της συμφωνίας, την παράταση, για το χρονικό διάστημα από την ημερομηνία έναρξης ισχύος της παρούσας απόφασης έως την ημερομηνία προσχώρησης της Ρουμανίας στην Ευρωπαϊκή Ένωση, του συστήματος διπλού ελέγχου, που καθιερώθηκε το 1996 με την απόφαση αριθ. 3/95 του συμβουλίου σύνδεσης(2) και που εισήχθη εκ νέου με την απόφαση αριθ. 3/2002(3) για το χρονικό διάστημα από την 1η Ιουλίου έως τις 31 Δεκεμβρίου 2002.(2) Το συμβούλιο σύνδεσης, αφού συγκέντρωσε όλες τις σχετικές πληροφορίες, συμφώνησε με την εν λόγω σύσταση,ΑΠΟΦΑΣΙΖΕΙ:Άρθρο 1Το σύστημα διπλού ελέγχου που καθιερώθηκε με την απόφαση αριθ. 3/2002 του συμβουλίου σύνδεσης παραμένει σε ισχύ για το χρονικό διάστημα από την ημερομηνία έναρξης ισχύος της παρούσας απόφασης έως την ημερομηνία προσχώρησης της Ρουμανίας στην Ευρωπαϊκή Ένωση. Στο προοίμιο και το άρθρο 1 παράγραφος 1 της απόφασης, οι αναφορές στο χρονικό διάστημα "από την 1η Ιουλίου έως τις 31 Δεκεμβρίου 2002" αντικαθίστανται από αναφορές "από τις 25 Αυγούστου 2003 έως την ημερομηνία προσχώρησης της Ρουμανίας στην Ευρωπαϊκή Ένωση".Άρθρο 2Τα εμπορεύματα που αποστέλλονται στην Κοινότητα από την 1η Ιανουαρίου 2003 έως την ημερομηνία έναρξης ισχύος της παρούσας απόφασης, εξαιρούνται του πεδίου εφαρμογής της παρούσας απόφασης.Άρθρο 3Η παρούσα απόφαση αρχίζει να ισχύει τη δέκατη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.Βρυξέλλες, 8 Μαΐου 2003.Για το Συμβούλιο ΣύνδεσηςΟ ΠρόεδροςΓ. Παπανδρέου(1) ΕΕ L 357 της 31.12.1994, σ. 2.(2) ΕΕ L 325 της 30.12.1995, σ. 51.(3) ΕΕ L 227 της 23.8.2002, σ. 38.